13.6.2009 Den Europæiske Unions Tidende L 150/21 KOMMISSIONENS BESLUTNING af 12. juni 2009 om en undtagelse fra punkt 1, litra d), i bilaget til beslutning 2006/133/EF, som ændret ved beslutning 2009/420/EF, for så vidt angår anvendelsesdatoen vedrørende modtageligt træ med oprindelse uden for de afgrænsede områder (meddelt under nummer K(2009) 4515) (2009/462/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skade- gørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og ud fra følgende betragtninger: (1), Kommissionen vedtog den 28. maj 2009 beslutning 2009/420/EF om ændring af beslutning 2006/133/EF om et krav til medlemsstaterne om midlertidigt at træffe supplerende foranstaltninger mod spredning af Bursaphelenchus xylophilus (Steiner et Buhrer) Nickle et al. (fyrretræsnematoden) for så vidt angår andre områder i Portugal end dem, hvor den vides ikke at forekomme (). Ved beslutning 2009/420/EF blev det i Kommissionens beslutning 2006/133/EF (?) fastsat, at emballeringsmate- riale af modtageligt træ, der ikke har oprindelse i de afgrænsede områder, fra den 16. juni 2009 skal under- kastes en af de godkendte behandlinger, der er omhandlet i bilag I til FAO's internationale standard for plantesund- hedsforanstaltninger nr. 15, og skal mærkes i overens- stemmelse med bilag II til den pågældende standard, inden det flyttes fra de afgrænsede områder til andre områder i medlemsstaterne eller i tredjelande og fra en del af det afgrænsede område, hvor fyrretræsnematoden vides at forekomme, til den del af det afgrænsede område, der er udpeget som stødpudezone. (2) > Træemballeringsmateriale er nødvendig til transport af mange varer af alle slags. Hidtil har der dog ikke været fastsat generelle regler for produktion og anvendelse af emballeringsmateriale af  modtageligt træ, der er behandlet og mærket i overensstemmelse med bilag I og II til FAO's internationale standard for plantesund- hedsforanstaltninger nr. 15. Der kan tilsyneladende ikke i løbet af kort tid tilvejebringes en tilstrækkelig mængde træemballeringsmateriale, der opfylder kravene i FAO's internationale standard for plantesundhedsforanstalt- ninger nr. 15, til, at erhvervsdrivende, der handler med varer fra Portugal og sender dem til andre medlemsstater eller tredjelande, kan få dækket behovet. (3) — For at undgå risikoen for urimelige forstyrrelser i handelen er det nødvendigt at indrømme en undtagelse for så vidt angår datoen for anvendelse af bestemmel- serne i beslutning 2006/133/EF, som ændret ved beslut- ning 2009/420/EF, der omhandler forpligtelsen til at behandle og mærke emballeringsmateriale af modtageligt træ, der ikke har oprindelse i de afgrænsede områder, inden det flyttes fra de afgrænsede områder i Portugal til andre områder, i overensstemmelse med bilag I og II til FAO's internationale standard for plantesundhedsfor- anstaltninger nr. 15. (4) — Foranstaltningerne i denne beslutning er i overensstem- melse med udtalelse fra Den Stående Komité for Plan- tesundhed — VEDTAGET FØLGENDE BESLUTNING: Artikel 1 Punkt 1, litra d), i bilaget til beslutning 2006/133/EF, som ændret ved beslutning 2009/420/EF, finder ikke anvendelse på modtageligt træ med oprindelse uden for de afgrænsede områder. Artikel 2 Denne beslutning anvendes fra den 16. juni 2009 til den 31. december 2009. Artikel 3 Denne beslutning er rettet til medlemsstaterne. Udfærdiget i Bruxelles, den 12. juni 2009. På Kommissionens vegne Androulla VASSILIOU Medlem af Kommissionen EFT L 169 af 10.7.2000, s. 1. (?) EUT L 135 af 30.5.2009, s. 29. EUT L 52 af 23.2.2006, s. 34.